I. Данъчни облекчения за деца за 2024г
Направени са корекции във връзка с  §2. от ПЗР на ЗДБ за 2024г - данъчните облекчения по чл.22в и чл.22г от ЗДДФЛ продължават да се прилагат и за 2024 година в завишените размери. НАП публикува декларациите в рубрика Актуално на 26.11.2024г.

II. Служебни бележки за доходи от трудови правоотношения, изплатени през 2024г.
В същата рубрика Актуално от 26.11.2024 НАП публикува и двете служебни бележки за облагаемите и необлагаемите доходи. Промените са за необлагаемите доходи:
1. Код на доход 109 – променено съдържание за 2024г:
Старо: Други необлагаеми доходи по чл. 24, с изключение на доходите по ал. 2, т. 1, букви „а“ - „д“, т. 2, 3, 4, 5, 6, 7, т. 9, когато са предоставени в натура, т. 10, 12, 13, т. 16, когато са предоставени в натура, т. 17, когато са предоставени в натура, и по ал. 4.
Ново: Компенсационни суми, които са освободени от облагане на основание чл. 24, ал. 2, т. 7 от ЗДДФЛ; парични средства и помощи, освободени от облагане на основание чл. 24, ал. 2, т. 16 и 17 от ЗДДФЛ, когато не са предоставени в натура; средства за пътуване и престой, които са освободени от облагане на основание чл. 24, ал. 5 от ЗДДФЛ.

Необходимо е да проверите в меню Основни данни -> Номенклатура на начисленията и удръжките -> първия tab Начисления към основна заплата -> последната колона “Код доход“ -  в случай, че сте използвали този код 109 за някое начисление дали то сега влиза в новата формулировка за този код доход.

2. Код на доход 110 – нов код:

Стойност на дневните командировъчни пари, освободени от облагане на основание  чл. 24, ал. 2, т. 5, б. „б“ от ЗДДФЛ, когато годишният размер на дохода, изплатен на физическо лице, превишава 1000 лв.

В случай, че начислявате във фишовете дневни командировъчни пари е необходимо да зададете на това начисление Код доход 110 (по описания по-горе ред).
Програмата ще ги показва в Служебната бележка и респ.в Декларацията по чл.73, ал.6 ако сумата на изплатените през 2024 година такива доходи е по-голяма от 1000.00 лв.

3. Код на доход 111 – нов код:

Направени от работодателя социални разходи за вноски/премии за допълнително доброволно осигуряване, доброволно здравно осигуряване и/или застраховка „Живот“, освободени от облагане на основание чл. 24, ал. 2, т. 12 от ЗДДФЛ.

В случай, че работодателят извършва такива разходи, то ще можете да въведете (добавите) сумите за годината след като заредите Годишното преизчисляване на данъка (след приключване на м.Ноември 2024г). Меню Заплати -> Годишно преизчисляване на ДОД -> втори tab Служебни бележки за годината (необходимо е да сте стъпили на съответното лице) –> добавяте нов ред.

III. МРЗ
Програмата автоматично добавя МРЗ – 1077.00 лв в сила от 01.01.2025 съгласно ПМС № 359 от 23.10.2024 ( ДВ бр.90 / 25.10.2024).

НОВО!!!

I. Срочни решения ТЕЛК
Добавена е нова възможност за следене на решенията за намалена работоспособност, във връзка с месечните и годишни данъчни облекчения по чл. 18 ЗДДФЛ. Предоставени са две опции за въвеждане:

1.  В меню Персонал -> Лични данни като стъпите на съответното лице в дясно от полето „Трудоустроен ли е“ има нов бутон „ТЕЛК“. Като го изберете може да добавите заповедта със съответната продължителност.
2. В меню Персонал -> Документи -> Срочни решения на ТЕЛК може да въведете списък на всички лица с такива документи  в съответната фирма.

Относно лицата с безсрочни решения за тях е достатъчно да попълните в полето „Трудоустроен ли е“ (в меню Лични данни) стойност „ДА“.

II. Подготовка във връзка промените в Кодекса на труда за въвеждане на електронен трудов запис (ЕТЗ) и Наредбата за вписване в регистъра на заетостта в сила от 01.06.2025г

1. Документи -> Трудов договор
Добавено поле „Запорни съобщ.“  

2. Документи -> Допълнително споразумение към трудов договор
Добавено поле „Запорни съобщ.“

3. Документи -> Заповед за прекратяване на трудово правоотношение
Добавени са следните нови полета:
•	Дата на изплащане на обезщ. чл.222, ал.2;
•	Дата на изплащане на обезщ. чл.222, ал.3;
•	Използван платен отпуск за годината;
•	Време , което се признава за трудов стаж по договора;
•	Време , което не се признава за трудов стаж по договора
•	Запорни съобщ.

Всички тези полета в документите са добавени, защото ще се подава такава информация в Регистъра на заетостта от 01.06.2025г. Засега не е необходимо да се попълват. Повече разяснения за тези новости ще има в следващи актуализации.